Diari Oficial de la Generalitat Valenciana


Sumari del DOGV 6006, del 05-05-2009 (2009/4540)

ORDE de 8 d'abril de 2009, de la Conselleria d'Educació, per la qual es modifica l'autorització al centre privat de Formació Professional Específica Hemeroscopea de Teulada.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   6006

Data del DOGV
:   05-05-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/4540


Data del document
:   08-04-2009

Organisme emissor
:   Conselleria d'Educació

Tipus de document
:   Ordre

Descriptors 

:   * Teulada
    * ensenyament professional
    * ensenyament privat
    * centre d'ensenyament

ORDE de 8 d'abril de 2009, de la Conselleria d'Educació, per la qual es modifica l'autorització al centre privat de Formació Professional Específica Hemeroscopea de Teulada. [2009/4540]  
L'expedient s'ha iniciat a instància del representant de la titularitat del centre privat de Formació Professional Específica Hemeroscopea, número de codi 98148623, de Teulada, que sol·licita la modificació de l'autorització del centre per ampliació de dos unitats del Cicle Formatiu de Grau Superior de Desenrotllament d'Aplicacions Informàtiques en doble torn.  
La Direcció General d'Ordenació i Centres Docents va aprovar, mitjançant la Resolució de 5 de novembre de 2008, l'adequació de les instal·lacions proposades, pel que fa a espais educatius, al que disposa la normativa aplicable.  
L'expedient s'ha tramitat per la Direcció Territorial d'Educació, i inclou els informes favorables de la Unitat Tècnica de Construccions i de la Inspecció Educativa, pel que fa a la relació del professorat i les seues titulacions, de conformitat amb la normativa aplicable.  
Vistes la Llei Orgànica 8/1985, de 3 de juliol (BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm.106 de 04.05.2006); el Reial Decret 1004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyaments de Règim General no Universitaris; el Reial Decret 777/1998, de 30 d'abril (BOE de 08.05.1998), pel qual es desenrotllen determinats aspectes de l'ordenació de la Formació Professional en l'àmbit del sistema educatiu; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.  
Vista la proposta del director general d'Ordenació i Centres Docents de data 8 d'abril de 2009 i de conformitat amb esta, i fent ús de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Únic  
Modificar l'autorització del centre que a continuació s'indica en els termes que s'hi especifiquen:  
Denominació genérica del centre: Centre Privat de Formació Professional Específica  
Denominació específica del centre: Hemeroscopea  
Titular: Hemeroscopea, SL.  
Domicili: av. Mediterrani, núm.136  
Localitat: Teulada (03328)  
Província: Alacant  
Codi: 16136565  
Modificació que s'autoritza:  
S'autoritza dos unitats de grau superior de Formació Professional Específica, especialitat Desenrotllament d'Aplicacions Informàtiques en doble torn, de manera que el centre queda configurat, en la seua totalitat, amb la següent composició:  
Cicles Formatius de Grau Mitjà:  
Família d'Administració  
2 unitats de Gestió Administrativa (codi ensenyança: 33114453869), amb 60 llocs escolars.  
Cicles Formatius de Grau Superior:  
Família: Informàtica  
2 unitats de Desenvolupament d'Aplicacions Informàtiques (codi ensenyança: 51847035266), amb 60 llocs escolars en doble torn, una unitat en torn de matí i una unitat en torn de vesprada.  
DISPOSICIÓ ADDICIONAL  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present orde tindrà efectes el dia de la seua publicació al Diari Oficial de la Comunitat Valenciana, no obstant això els seus efectes acadèmics s'entenen referits a l'inici del curs escolar pròxim.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació. En els litigis entre les administracions públiques no cabrà interposar recurs en via administrativa, si bé es podrà fer ús del requeriment previst en l'article 44 de la Llei 29/1998.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar l'endemà de la seua publicació en el Diari Oficial de la Comunitat Valenciana.  
València, 8 d'abril de 2009  
El conseller d'Educació,  
ALEJANDRO FONT DE MORA TURÓN